Tolong jelaskan mengenai Samuel Umtiti dalam bahasa melayu

Samuel Umtiti (; lahir 14 November 1993), ialah seorang pemain bola sepak profesional Perancis yang bermain untuk kelab La Liga Sepanyol, Barcelona dan pasukan kebangsaan Perancis di posisi pertahanan.

Umtiti memulakan karier profesionalnya bersama Lyon pada tahun 2012, memenangi Coupe de France dan Trophée des Champions pada tahun pertamanya. Dia berjaya membuat 170 penampilan dan menjaringkan tiga gol sebelum berpindah ke kelab La Liga, Barcelona pada 2016 sebanyak € 25 juta. Dia memenangi Copa del Rey pada musim pertamanya di Sepanyol dan berjaya memenangi La Liga dan Copa del Rey di kempen tahun hadapannya.

Umtiti membuat debut seniornya untuk Perancis pada Euro 2016, di mana mereka mara ke final. Dua tahun kemudian, dia adalah sebahagian daripada skuad yang memenangi Piala Dunia 2018.